පොදු රාජ්‍ය මණ්ඩලීය ක්‍රීඩා උළෙලේ දී බොක්සිං රන් පදක්කම දිනා ගත් මංජු වන්නිආරච්චිට එරෙහි තහනම් උත්තේජක චෝදනාවේ අවසන් තීන්දුව ප්‍රකාශ කෙරෙන පරීක්ෂණය ලබන වසරේ ජනවාරි අග සතියේ දී ජැමෙයිකාවේ දී පැවැත්වීමට කටයුතු සැලසුම් කොට ඇත.මේ පිළිබඳව බොක්සිං ක්‍රීඩක මංජු වන්නිආරච්චිට ලිඛිතව දැනුම් දී ඇතැයි වාර්තාවේ.මේ පරීක්ෂණය පොදු රාජ්‍ය මණ්ඩලීය ක්‍රීඩා සම්මේලනයේ තහනම් උත්තේජක කමිටුව මගින් නම් කරන ලද පුද්ගලයින් පිරිසක් ඉදිරියේ දී පැවැත්වීමට නියමිතය.